2020 m. gegužės 31 d. duomenimis, ES šalys nuo 2019–2020 derliaus metų pradžios jau eksportavo 47,434 mln. t grūdų, tai 58 proc. daugiau, palyginti su tuo pačiu 2018–2019 derliaus metų laikotarpiu. Grūdų importas į ES šalis analizuojamu laikotarpiu sudarė 23,108 mln. t – buvo 18 proc. mažesnis negu tuo pačiu 2018–2019 derliaus metų laikotarpiu.

Naujausiais duomenimis, ES šalys nuo 2019–2020 derliaus metų pradžios eksportavo 31,332 mln. t minkštųjų kviečių, tai 63 proc. daugiau negu tuo pačiu 2018–2019 metų sezono laikotarpiu. Minkštųjų kviečių importas į ES šalis analizuojamu laikotarpiu sudarė 1,968 mln. t ir buvo 49 proc. mažesnis negu tuo pačiu 2018–2019 metų sezonu.

2020 m. gegužės 31 d. duomenimis, ES šalys į trečiąsias šalis nuo 2019–2020 derliaus metų pradžios eksportavo 6,779 mln. t pašarinių miežių – 63 proc. daugiau negu tuo pačiu 2018–2019 metų sezonu. Miežių importas į ES šalis nuo 2019–2020 derliaus metų pradžios sudarė 579,807 tūkst. t ir tai net 368 proc. daugiau negu tuo pačiu 2018–2019 metų laikotarpiu.

Naujausiais duomenimis, ES šalys nuo 2019–2020 derliaus metų pradžios eksportavo 4,717 mln. t kukurūzų – 88 proc. daugiau nei tuo pačiu 2018–2019 metų laikotarpiu. Kukurūzų importas į ES šalis sumažėjo 16 proc. (iki 18,543 mln. t).

Šaltinis: Zerno On-Line

[2020-06-15](https://www.vic.lt/zumpris/2020/06/15/es-minkstuju-kvieciu-ir-pasariniu-mieziu-eksportas-2019-2020-m-63-proc-didesnis-negu-2018-2019-m/)

[Grūdų ir aliejinių augalų sektoriaus užsienio rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-uzsienio-rinkos-apzvalgos/)